สนช. เห็นชอบกรรมการการเลือกตั้งครบ 7 คนแล้ว สองคนสุดท้ายได้ข้าราชการ และทนายความ
สนช. มีมติเห็นชอบให้เลิศวิโรจน์ โกวัฒนะ และฐิติเชฏฐ์ นุชนาฏ ดำรงตำแหน่ง กกต. ส่งผลให้คณะกรรมการการเลือกตั้งขณะนี้ มีครบ 7 คนตามรัฐธรรมนูญ22 พ.ย. 2561 เว็บข่าวรัฐสภา รายงานว่า พรเพชร วิชิตชลชัย ประธานสภานิติบัญญัติแห่งชาติ(สนช.) เป็นประธานการประชุมพิจารณารายงานของคณะกรรมาธิการสามัญเพื่อทำหน้าที่ตรวจสอบประวัติ ความประพฤติ และพฤติกรรมทางจริยธรรมของบุคคลผู้ได้รับการเสนอชื่อให้ดำรงตำแหน่งกรรมการการเลือกตั้ง(กกต.) จำนวน 2 คน โดยภายหลังจากการประชุมลับแล้วนั้น ที่ประชุม สนช. ได้ลงมติให้ความเห็นชอบบุคคลผู้ได้รับการเสนอชื่อให้ดำรงตำแหน่งกกต. (ตามมาตรา 222 มาตรา 217 ประกอบมาตรา 204 ของรัฐธรรมนูญแห่งราชอาณาจักรไทย และมาตรา 12 แห่ง พ.ร.บ.ประกอบรัฐธรรมนูญว่าด้วยคณะกรรมการการเลือกตั้ง พ.ศ. 2560) ดังนี้1. นายเลิศวิโรจน์ โกวัฒนะ ให้ความเห็นชอบ 148 เสียง ไม่ให้ความเห็นชอบ 28 เสียง ไม่ออกเสียง 8 เสียง2. นายฐิติเชฏฐ์ นุชนาฏ ให้ความเห็นชอบ 149 เสียง ไม่ให้ความเห็นชอบ 27 เสียง ไม่ออกเสียง 8 เสียงผลการออกเสียงลงคะแนน ปรากฏว่า เลิศวิโรจน์ โกวัฒนะ และฐิติเชฏฐ์ นุชนาฏ ได้รับความเห็นชอบด้วยคะแนนเสียงไม่น้อยกว่ากึ่งหนึ่งของจำนวนสมาชิกทั้งหมดเท่าที่มีอยู่ของ สนช.จึงถือว่าได้รับความเห็นชอบให้ดำรงตำแหน่งกรรมการการเลือกตั้ง ทั้งนี้ ว่าที่ กกต. 2 คนดังกล่าว เป็นการสรรหา กกต. เพิ่มเติม ในสัดส่วนของคณะกรรมการสรรหาฯ ส่งผลให้คณะกรรมการการเลือกตั้งในขณะนี้ มีครบ 7 คนตามรัฐธรรมนูญสำหรับประวัติของเลิศวิโรจน์ โกวัฒนะ อายุ 60 ปี ปัจจุบันเป็นข้าราชการบำนาญ สังกัดสำนักงานปลัดกระทรวงเกษตรและสหกรณ์ เคยดำรงตำแหน่งเลขาธิการสำนักงานการปฏิรูปที่ดินเพื่อเกษตรกรรม อธิบดีกรมชลประทาน รองปลัดกระทรวงเกษตรและสหกรณ์และปลัดกระทรวงเกษตรและสหกรณ์ส่วนฐิติเชฏฐ์ นุชนาฏ อายุ 60 ปี ปัจจุบันดำรงตำแหน่งที่ปรึกษานายกสภาทนายความ อนุกรรมกรรมฝ่ายวิชาการ และกรรมการอำนวยการสถาบันวิชาชีพกฎหมายขั้นสูง และทนายความสำนักงาน ดร.ฐิติเชฏฐ์ นุชนาฏ
สนช. มีมติเห็นชอบ ให้เลิศวิโรจน์ โกวัฒนะ และฐิติเชฏฐ์ นุชนาฏ ดำรงตำแหน่ง กกต. ส่งผลให้คณะกรรมการการเลือกตั้งขณะนี้ มีครบ 7 คนตามรัฐธรรมนูญ
คณะกรรมการการเลือกตั้ง,สนช.,การเลือกตั้ง 2562